Jaan Tätte
Jaan Tätte (sündinud 24. märtsil 1964 Viljandis) on eesti näitekirjanik, näitleja, teatrilavastaja ja laulja. Loovkirjutamine meeldis talle juba enne keskkooli jõudmist. Tuletõrjeteemalisel kirjandivõistlusel sai koolis kolmanda, rajoonis teise ja vabariigis esimese koha. Sündis velsker Jaan Tätte peres. Jaan Tätte õppis aastatel 1982–1984 Tartu Riiklikus Ülikoolis bioloogiat ja 1985–1986 Tallinna Pedagoogilises Instituudis näitejuhtimist. Aastal 1990 lõpetas Tallinna Konservatooriumi lavakunstikateedri XIV lennu. 1990–2003 oli Jaan Tätte Tallinna Linnateatri näitleja. Alates 2003. aasta septembrist oli paar aastat sama teatri näitekirjanik. Jaan Tätte on abielus Margit Tättega. Neil on pojad Jaan Tätte juunior (muusikunimega Meisterjaan) ja Kunter Tätte.